section_heading: Životopis
paragraph_text: Nakon šest godina zapostavljanja, zbog toga što se protivio Šestosiječanjskoj diktaturi, Zvonkov očuh je položio ispit i promaknut u čin generala i premješten u Varaždin. Zvonko je u isto vrijeme premješten na dužnost u Vojno-zemljopisni institut u Beogradu. Tu je u sljedećih šest mjeseci, u tvrđavi na Kalemegdanu, završio topografski tečaj s grupom od trideset mlađih časnika. Nakon tečaja bio je upućen na praktične radove, prvo na sjevernu, a onda na zapadnu granicu zemlje, gdje je jugoslavenska vojska pravila obrambene utvrde. U zoru 5. rujna 1939. godine umro mu je očuh Aleksandar u vojnoj bolnici u Petrovaradinu.